b'\n_START_ARTICLE_\nOskar Beccia\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v Ronkah, ni\xc5\xbejo gimnazijo in u\xc4\x8ditelji\xc5\xa1\xc4\x8de pa v Gorici. Po kon\xc4\x8danem \xc5\xa1olanju je bil ve\xc4\x8d let vzgojitelj v Dija\xc5\xa1kem domu Simon Gregor\xc4\x8di\xc4\x8d v Gorici. Bil je tudi \xc4\x8dlan slovenske komisije pri Javnem kulturnem sredi\xc5\xa1\xc4\x8du v Ronkah in odbornik dru\xc5\xa1tva Jadro. Vrsto let se je ukvarjal s profesionalno grafiko, globokim tiskom, offsetnim tiskom za podjetja, sitotiskom, oblikovanjem plakatov in umetni\xc5\xa1ko tiskovino. Opremil je platnice raznih revij in glasil, predvsem za slovenske ustanove in dru\xc5\xa1tva v zamejstvu. Prvo samostojno razstavo je imel 1976 v galeriji La Quercia v Ronkah, nato je \xc5\xa1e ve\xc4\x8dkrat sodeloval v skupinskih razstavah v zamejstvu in po Italiji.'